سيند هايکورټ د پي ټي اېم د فعال قاضي طاهر د خوشي کولو امر کړی
 سيند هايکورټ د پښتون ژغورنې غورځنګ [پي ټي اېم] فعال قاضي طاهر ته د عمر بند اورول شوې سزا لا قانونه ګرځولې، هغه يې بري کړی او د خوشي کولو امر يې کړی دی. 
کراچۍ — د پي ټي اېم وکيل قادر خان ايډوکيټ وي او اې ډيوه سره خبرو کې وويل قاضي طاهر ته د ترهګرۍ ضد دوېم نمبر عدالت د مارچ په 2م نېټه د عمر بند سزا اورولې وه او دوی بيا د دغه فېصلې پر ضد سيند هايکورټ ته خواست کړی وو. نوموړي د زيارت/پنجشنبې په ورځ [16 جون] ويلي، قادر خان ايډوکيټ زياته کړه چې په کومه مقدمه کې د ترهګرۍ ضد عدالت قاضي طاهر ته د عمر بند سزا اورولې وه دا د 2019 کال د جنورۍ په 25مه د کراچۍ په ارټلري تاڼه کې د ترهګرۍ، بغاوت او د غدارۍ د مادو لاندې تر هغې وروسته درج شوې وه چې د غورځنګ د یو بل فعال عالمزیب مسید د خوشي کېدو لپاره یې د پریس کلب مخې ته احتجاج شوی وو ، ‏ پي ټي اېم په علي وزير پسې د کال 2020 د مقدمې وروسته درې نورې مقدمې راویستل شوي دي ذوالفقار خان بېټنی د پاکستان په کراچۍ ښار کې د وي او اې ډیوه خبریال دی چې وخت په وخت د دې ښار په سیاسي، ټولنیزو او نورو موضوعاتو رپوټونه جوړوي. تر دې وړاندې هم هغه په پاکستان کې له نورو رسنیو سره د خبریال په توګه کار کړی او کالمونه یې لیکلي دي.